דוד (משפחה)

דוד מוגדר בדרך כלל כקרוב משפחה זכר שהוא אח להורה או נשוי לאחות של הורה. דודים מלידה הם קרובי משפחה מדרגה שנייה. המקבילה הנשית של דוד היא דודה, ומערכת היחסים ההדדית היא של אחיין או אחיינית. בתרבויות ומשפחות מסוימות, ילדים עשויים להתייחס לדודניהם של הוריהם כדוד (או דודה). זה משמש גם כתואר של כבוד לקרובים מבוגרים, שכנים, מכרים, חברי משפחה ואפילו זרים מוחלטים, למשל זקני אוסטרליה האבוריג'ינים. השימוש במונח באופן זה הוא סוג של קרבה פיקטיבית. דוד יכול להיות גם בן הזוג של דוד או דודה לפי ההגדרה הראשונה. דוד למחצה הוא אח-למחצה של ההורה. דוד רבא או דוד גדול הוא אח של סבא או סבתא. דודים מלידה (אח או אחות של הורים) קשורים לאחייניותיהם ואחייניהם ב-25% מהגנום. מכיוון שדודים למחצה קשורים דרך אחים למחצה, הם קשורים ב-12.5%. דודים שאינם בני משפחה (בן זוג של קרוב משפחה) אינם קשורים בדם. בערבית, האח של האם נקרא ח'אל (خال) ואחותה נקראת ח'אלה (خالة). האח של האב נקרא עם (عم) ואחותו נקראת עמה (عمّة). בטורקית, אח של האם נקרא דאיי ("dayi"), אחיו של האב הוא אמג'ה (amca), ובעלה של הדודה ידוע בשם אנישטה ("enişte"). אחותה של האם נקראת טייזה (teyze), אחותו של האב היא האלה (hala) ואשתו של הדוד היא ינגה (yenge). בתרבויות מסוימות, כמו האלבנית, הסלאבית או הפרסית, לא קיים מונח כולל אחד המתאר את קרבת המשפחה של אדם לאחיו הזכר של הוריו. במקום זאת, ישנם מונחים ספציפיים המתארים את קרבת המשפחה של אדם לאחיו של אמו (dajë באלבנית, daiyee בפרסית, wuj בפולנית) או קרבה של אדם לאחיו של אביו (xhajë באלבנית, amou בפרסית, stryj בפולנית). קיים בידול אנלוגי באמצעות מונחים נפרדים לתיאור הקרבה של אדם לאחותה של אמו (teze באלבנית, khaleh בפרסית, ciotka בפולנית), ולאחיו של אביו, (hallë באלבנית, ammeh בפרסית, stryjna בפולנית). רבים מהעמים האבוריג'ינים האוסטרליים פונים לחברים מכובדים של גברים בקהילה, הידועים כ"זקנים", כ"דוד" (ולנשים כ"דודה") כאות לוותק וכבוד, בין אם הם קשורים ובין אם לא. בהודו משתמשים בשמות נפרדים לדודים השונים כמו אחיו של האב (צ'אצ'ה או קאקה). אם אחיו של אביו מבוגר מאביו, הוא נקרא טאוג'י. אח של האמא נקרא מאמא. בעלה של הדודה מצד האב נקרא פופה ובעלה של דודה מצד האם נקרא מאוסה בהינדי. בשל הדימוי האוהב של דוד זקן אך חכם וידידותי, בתרבויות רבות המילה שימשה ככינוי אוהב עבור אנשים רבים. במיתולוגיה הטיבטית Akhu Tönpa (הדוד טומפה) הוא דמות מוכרת ואהובה. ההאנשה הלאומית של ארצות הברית, הדוד סם, משמש דמות אב אלגורית לאמריקאים רבים. מנחי טלוויזיה לילדים שונים השתמשו בדוד ככינוי, כולל וולט דיסני (הדוד וולט). Uncle Albert/Admiral Halsey, שיר משנת 1971 של פול ולינדה מקרטני מתוך האלבום Ram. הדוד אוסוולד מאת רואלד דאל. הדוד תום מאת הארייט ביצ'ר סטואו. הדוד וניה מאת אנטון צ'כוב. ורנון דרסלי, הדוד ורנון, הדוד מנישואיו של גיבור ספרי הארי פוטר מאת ג'יי קיי רולינג בן פארקר, הדוד בן, דודו של פיטר פארקר, ספיידרמן. הדוד קמצוץ, דודו של דונלד דאק. באק ראסל, דמות אותה גילם ג'ון קנדי בסרט "הדוד באק". ג'סי קצופוליס, בסדרות הטלוויזיה צער גידול בנות וצער גידול בנות - הדור הבא, המכונה "הדוד ג'סי" על ידי שלוש אחייניותיו די. ג'יי., סטפני ומישל טאנר. קמרון ומיטשל פריצ'ט, דודיהם של היילי, אלכס ולוק דאנפי, גיסה ואחיה של קלייר דאנפי. באק ראסל, דמות אותה גילם קווין מיני (אנ') בסדרת הטלוויזיה "הדוד באק (1990)" (אנ'). באק ראסל, דמות אותה גילם מייק אפס בסדרת הטלוויזיה "הדוד באק (2016)" (אנ'). דודה דודן אחיין מדיה וקבצים בנושא דוד בוויקישיתוף דוד, באתר Discogs (באנגלית) ערך מילוני בנושא דוד, בוויקימילון "Communicating with Aboriginal and Torres Strait Islander Audiences". Department of the Prime Minister and Cabinet (Australia). 23 בפברואר 2016. {{cite web}}: (עזרה)